LEKA VOLLEY – 3D Talo\n”3D Talo tarjosi täysin uudenlaisen ja tuoreen kulman urheiluseuramme markkinointiin. VR-lentopallopeli toi mukanaan modernin ja mielenkiintoisen lisävivahteen Leka Volleyn brändiin.”\nMyyntipäällikkö, Leka Volley\nLeka Battle -projekti alkoi yhteisellä ideoinnilla Leka Volleyn toiminnanjohtajan Kai Ranta-Peren kanssa. Esittelin virtual reality -teknologian Kaille, ja aloimme ideoida VR-maailmaa, joka palvelisi paikallista lentopalloseuraa parhaalla mahdollisella tavalla.\nPäädyimme tekemään pikantin täsmäiskun Leka Volleyn markkinoinnin tueksi. Loimme Leka Volleylle virtuaalisen harjoitusstadionin, jossa pelaaja pääsee harjoittelemaan syötön vastaanottoa. Jotta tunnelma olisi mahdollisimman autenttinen ja realistinen, kiinnitimme huomiota harjoitusstadionin yksityiskohtiin. Stadionista on löydettävissä muun muassa taktiikkataulut, pelaajabannerit ja jättiscreenit.\nLeka Battle -projektin ehdottomasti mielenkiintoisimmat haasteet liittyivät syöttötykin säätöihin, kun pyrimme ohjelmoimaan syötön fysiikkamallinnuksen mahdollisimman realistiseksi. Pelissä syöttötykki syöttää liigatason leijasyöttöjä.\nToimin tässä projektissa projektipäällikkönä. Urheilun ystävänä odotan innolla, että mitä mahdollisuuksia virtuaalitodellisuus ja lisätty todellisuus tuovat vielä tullessaan urheilun ja liikunnan saralla.\n3D Mallinnus & AD\n040 719 1133


Kukonhiekan kauden aloitus lähestyy – tule mukaan iloiseen talkooporukkaan! – Kukonhiekan Huvikeskus, Saarijärvi\nKukonhiekan kauden aloitus lähestyy – tule mukaan iloiseen talkooporukkaan!\nPosted on 17 maaliskuun, 2017 20 kesäkuun, 2017 Authorkukonhiekka\nKukonhiekan huvikeskus on seuramme tärkein tulonlähde. Jotta urheilijoilla, niin nuorilla kuin vanhemmillakin olisi hyvät mahdollisuudet harrastaa, valmentautua ja kilpailla, on tärkeää, että seuran ja jaostojen talous on kunnossa. Jaostot keräävät talkoolaisia Kukonhiekan eri tehtäviin. Voit osallistua pienemmällä tai isommalla sitoutumisella, jokaisen panos on tärkeä.\nTehtävinä on mm. liikenteenohjaus, narikka, lipunmyynti, grillli- kahvion tehtävät, lasinkeräys. Jokaisesta talkooillasta ja jokaisesta tehtävästä pääseura suorittaa jaostolle talkookorvauksena sovitun korvauksen. Talkoolaiselle tarjotaan illan aikana ateria ja kaffettakin saa. Ja usein miten ehtii hetken nauttimaan hyvästä musiikistakin. Talkoon voi tehdä myös pääseuralle ellet halua korvauksen menevän suoraan millekään jaostolle.\nVoit ilmoittautua suoraan oman jaostosi puheenjohtajalle, sihteerille tai talkoovastaavalle. Ja hei, voit pyytää mukaan myös urheilua harrastavan lapsesi kummin, tädin, sedän, enon, naapurin jne. Halukkaat voivat ilmoittautua myös suoraan Rantalan Pekalle.\n← Previous Previous post: Bussilla tansseihin nyt myös Piispalasta ja Karstulasta !\nNext → Next post: Tanssikurssit


Vuokramökki Sotkamo, Villa pikkujalo - Gofinland.fi\nVuokramökit / Kainuu mökit / Sotkamo mökit / Vuokatti mökit / Vuokrataan mökki Villa pikkujalo\nmökki, Vuokatti, Sotkamo, 4+2 henkilöä\nHyvin varusteltu, tasokas erillinen lomahuvila (rv. 2004) omassa rauhassa Iso-Kiimanen järven rannassa, Sotkamossa.\nHuvilan pinta-ala 95 m², sis. parven. Alakerrassa avara, valoisa järvinäköalalla oleva olohuone, keittiö, ruokapöytä 6-8:lle. Olohuoneen ja keittiön välissä varaava takka luo tunnelmaa. Oleskelutiloista käynti kahteen erilliseen makuuhuoneeseen, toisessa parivuode, toisessa levitettävä sohvasänky 1-2:lle majoittujalle (vuoteen koko levitettynä 190 cm x 130 cm). Makuuhuoneiden välistä portaat avoparvelle, jossa erilliset vuoteet 2:lle, vuoteet parven kahtapuolta. Eteisestä käynti kodinhoito-/pukuhuoneeseen (pyykkikone ja kuivausrumpu) 2 x suihku, sauna sähkökiukaalla. Erillinen wc.\nLemmikit sallittu lisämaksusta. Ethän päästä lemmikkiä sohvalle, sänkyihin tai nojatuoliin. Huom. jos lemmikistä ei ole ilmoitettu ja siivotessa havaitaan lemmikin olleen, ylimääräiset siivouskulut veloitetaan.\nOsin katettu iso aurinkoinen terassi, terassikalusteet (talviaikana varastossa), hiiligrilli. Aurinkovarjo.\nPihapiirissä lisäksi erillinen n. 30 m² rantasauna (rv. 2002) käytettävissä ympäri vuoden. Saunalla sähköt ja juokseva vesi, puukiuas, pesuhuone/suihku. Saunarakennuksessa myös saunatupa, jossa minikeittiö, makuusoppi (1-2:lle majoittujalle) ja oleskelutila, varaava takka. Saunan terassilla oleskeluryhmä (polyrottinkinen kulmasohva ja pöytä, talviaikana varastossa).\nRannassa laituri, oma soutuvene (pelastusliivit 2 aikuiselle ja 2 lapselle). Vuokrattavana omistajalta sähköperämoottori 10 e/vrk.\nRanta osin luonnontilassa, matala ranta hiekka- ja kivipohja, soveltuu hyvin myös pienille lapsille. Kauempana kaislikkoa. Rantaa ruopattu laiturin toiselta puolen (ns. veneväylä). Huom. veden korkeus vaihtelee Iso-Kiimasessa vuodenaikojen mukaan.\nLisävarustelu: Langaton internet-yhteys (WiFi), toisessa makuuhuoneessa työtuoli ja -pöytä, jonka laatikossa on käytettävissä konttoritarvikkeita; kohde soveltuu hyvin myös etätyöskentelyyn. AppleTV (käytössä maksuttomat YLE Areena, MTV3 ja Ruutu + omilla tunnuksilla esim. Netflix ja HBO). Playstation 4 pelikonsoli/blu-ray soitin. Ilmalämpöpumppu, 2 x TV. Stereot (radio, CD-soitin, USB ja Bluetooth -liitännät mobiililaitteita varten). Sodastream-hiilihapotuslaite, kahvi-/espressoautomaatti.\nLapsivarustelu: pinnavuode=matkavuode, syöttötuoli.\nPihapelejä käytössä mm. mölkky, petanque ja frisbeegolfkori + 6 frisbeetä, tikkataulu ja tikat. 2 x SUP lauta ja polkupyörä.\nPihapiirissä liiteri (samassa rakennuksessa oleva autotalli/varasto ei ole vuokralaisten käytössä).\nMökin vesi on juomakelpoista mutta siinä on hieman rautaa ja mangaania, mikä saattaa aiheuttaa makuhaittaa.\nSotkamo 7 km, Vuokatti 14 km, Holiday Club Katinkulta Spa/Golf 15.5 km, kauppa/ravintola 7 km, Kajaani 45 km, rautatieasema 45 km (Kajaani), lentokenttä 55 km (Kajaani), Kuhmo 62 km.\nUpea lomanviettopaikka, rauhallisella sijainnilla, omalla lähes 4 ha:n tontilla, ei näköyhteyttä naapuriin. Lemmikeillä mahdollisuus vapaana oleskeluun. Osa pihapiiristä nurmikkoista, osa luonnontilassa. Aurinkoinen ja valoisa pihapiiri. Isompi vesistö aukenee muutamien satojen metrien päästä, mökin ranta melko suojaisa, kapeampi lahdukka.\nSuositellaan pienten perheiden tai pariskuntien lomanviettoon. Lyhyt matka alueen monipuolisiin palveluihin, kuten Vuokatin aktiviteetteihin tai ostoksille. Rantasauna ympärivuotisessa käytössä mahdollistaa niin joulu- kuin juhannussaunan, arki-iltoja unohtamatta!\nHuom. vaihtoehtoisia-/lisävuodepaikkoja myös rantasaunalla, jonka tuvassa makuusoppi 1-2 henkilön majoittumiseen; suositeltu rantasaunan majoitustilojen käyttö vain sulan maan aikana! Huom. varmista aina etukäteen Lomarenkaan myyntipalvelusta mahdollisten lisähenkilöiden majoittuminen ennen varauksen tekemistä, mikäli majoittumaan olisi tulossa enemmän kuin 6 henkilöä.\nHuvila on käytössä tulopäivänä klo 16 alkaen, lähtöpäivään klo 12 saakka, myös viikonloppuvarauksissa!\nLoppusiivous sis. hintaan. Liinavaatteet lisämaksusta tilattavissa.\nLoma-asunnon nimi: Villa pikkujalo\nPinta-ala: 85 m²\nVuodepaikkojen määrä: 4\nKohteen ominaisuuksia: takka, lapsiystävällinen\nSauna: pihasauna, rantasauna\nLuokitus: 5 Lomarenkaan luokitus (1-5 tähteä)\nLisätietoja: lattialämmitys, ei, varaava takka\nRannan tyyppi: muu\nRannan kuvaus: Lapsiystävällinen ranta.\nViihde ja ajanviete: TV, Internet-yhteys, DVD-soitin\nKeittiön varusteet: mikroaaltouuni, astianpesukone\nMateriaalien ja varusteiden kuvaus: vesijohto\nTilat ja varustelu: WC, pyykinpesukone\nLisätietoja ulkotiloista: nuotiopaikka\nVapaa-ajan aktiviteetit: kalastus, hiihto, luistelu, uinti, laskettelu\nvaraustiedot päivitetty 27.10.2021\nPuh. 0306 502 502\nSotkamossa, keskellä kauneinta Kainuuta sijaitseva Vuokatin hiihtokeskus tarjoaa matkailijalle hyvien rinteidensä lisäksi myös paljon muuta koettavaa. Kumpuilevien vaarojensa ja kauniin luontonsa ansiosta Vuokatissa... Lue lisää


Antioksidanttinen gingko biloba – tutustu tuotteisiin! 🌳\nGongko biloba on pyhä ja parantava puu\nGingko biloba eli neidonhiuspuu on yksi planeettamme vanhimmista puulajeista 270 miljoonan vuoden takaa ja puu elää jopa 1000 vuotiaaksi. Se elää luonnonvaraisena vain Kauko-Aasiassa, mutta viljeltynä myös mm. Euroopassa; pohjoisin puu on Visbyssä. Nimensä se on saanut lehtiensä mukaan, jotka muistuttavat valloillaan olevia neidon hiuksia. Neidonhiuspuuta on pidetty Kaukoidän maissa pyhänä puuna sen monien parantavien ominaisuuksiensa johdosta.\nAntioksidanttinen gingko biloba\nRohdoksena käytetään puun lehtiä, joissa on paljon mm. antioksidanttisia flavonoideja, gingkolideja ja bilobalideja. Näiden aineiden on osoitettu stabiloivan solukalvoja, rentouttavan verisuonten seinämiä ja lisäävän punasolujen joustavuutta. Gingko biloba parantaa verenkiertoa, pitää veren sopivan juoksevana, laajentaa verisuonia ja torjuu tukoksia. Sitä onkin perinteisesti paljon käytetty juuri ääreisverenkierron häiriöihin, kuten kylmiin jalkoihin ja käsiin sekä huimaukseen.\nGingkoa ei tule käyttää yhdessä verenohennuslääkkeiden kanssa ilman lääkärin valvontaa.


Kuvailevainen: You are my sweetest downfall.\nPikainen kuulumispäivitys tähän väliin! Viikot on taas alkaneet kulua nopeammin loputtoman pitkän tammikuun jälkeen. Syytän pänttäämiseen uppoavaa vapaa-aikaa, mutta todellisuudessa oon kevään myötä virkistynyt sen verran, että jaksan arkenakin taas poistua talosta ruokakauppaa kauemmas. Näiden lisääntyneiden menojen ansiosta aika tuntuu taas rientävän siinä missä minäkin, vaan en valita!\nViime viikkoon mahtui muun muassa shoppailupäivät Oxfordissa ja Abingdonissa (kiikutin uusien rättien lisäksi kotiin kaksi keittokirjaa, mitä mulle on tapahtunut!?), mustikkamuffinssien tehtailua Suomi-kouluun, kirjeiden rustailua, ensikosketus munakoison käyttöön ruuanlaitossa, leikkipuistossa riekkumista sekä syvällisiä keskusteluja hostien kanssa pukeutumistyyleistä aina perheiden esikoisten ja kuopusten rooleihin. Viikonloppureissu suuntautui tällä kertaa Cotswoldsiin, jossa kuvia tuli räpsittyä sen verran, että niistä riittää useampaankin postaukseen.\nTämä viikko lähti käyntiin varsin leppoisasti, kun hostäiti oli maanantain vapaalla ja sain itsekin ottaa lunkisti. Ylimääräisen vapaapäivän voimin jaksankin sitten varmaan lauantaina taas pitkästä aikaa babysittailla, kun vanhemmat lähtee yhdeksi yöksi Bathiin juhlistamaan hostäidin synttäreitä. Aika hassu sattuma, kun oon itsekin menossa uudemman kerran kyseiseen kaupunkiin sitä seuraavana viikonloppuna!\nTänään oli kuitenkin taas kiva palailla arjen aherrukseen, ja energiaa riitti siinä määrin, että tein lähes koko viikon kotityöt pois alta. Sen lisäksi ehdin aamuteetä hörppiessäni katsella jakson Escape to the Countrya, joka on mun tän hetken guilty pleasure, ja testailla, miten paljon tavaraa kolme matkalaukkuani pystyy vetämään repeämättä liitoksistaan. Oon seuraavan kerran menossa Suomeen pääsykoereissulle toukokuun lopussa, ja yritys saada kaikki talvitakit, -kengät ja neuleet heivattua samalla sinne on kova. Laskeskelin tuossa, että oon ostanut täältä yhteensä kahdeksat kengät ja viisi takkia kaikesta muusta roinasta nyt puhumattakaan... Saa nähdä, miten monta pakettia pitää lähettää Suomeen kesän lopussa.\nKoulusta hain kahden sijaan kolme lasta, kun sovittiin taas vaihteeksi leikkitreffit pojan kaverin kanssa. Näistä kumppanuksista on tullut nyt suorastaan erottamattomia, ja ne vierailee suunnilleen joka päivä vuorotellen toistensa luona. Napattiin picnic-huopa ja eväät matkaan ja lähdettiin Abbey Meadowille viettämään vuoden tähän mennessä lämpimintä päivää. Briteille +12 astetta tarkoitti ilmeisesti jo T-paita ja shortsikelejä, mutta mun mielestä pitkähihainen neule oli vielä kuitenkin ihan paikallaan.\nVaan oi että, kun olikin ihana lasten leikkiessä lueskella kirjaa auringon lämmittäessä selkää! Aina välillä katse kyllä harhaili sivuilta niityn toisella laidalla virtaavassa Thamesissä uiviin jokilaivoihin ja Kanadan hanhiin. Ei luoja, miten mie rakastankaan tätä paikkaa.\nLähettänyt Kuvailevainen klo 16.24\nTunnisteet: abingdon, au pair\nOh darling, don't you ever grow up, it could stay ...\nRollright Stones & Stratford upon Avon\nHere we go, here we go, it’s better now, feel bett...\nJoskus myöhään harjulle me kiivetään ja sieltä käs...


Vuoden maisemateko taas haussa | Keski-Häme\nVuoden maisemateko taas haussa\nMaa- ja kotitalousnaiset etsivät nyt jo kuudetta kertaa maisematekokilpailun avulla tekoja, jotka nostavat esille paikallisen kulttuuriympäristön arvoja, historiaa, ominaispiirteitä ja tapahtumia. Kilpailuteko voi olla miltä tahansa maisemanhoidon alalta. Kilpailun ”Pieniä suuri tekoja luonnon hyväksi” -teemaa voi myös toteuttaa vapaasti.\nKilpailuteko voi maa- ja kotitalousnaisten tiedotteen mukaan olla esimerkiksi:\n— Teon laajuudella ei ole väliä. Se voi olla vaikka luontopolun tai rakennuksen kunnostusta tai arvokkaan niityn hoitoa. Oleellista on, että teolla edistetään kohteiden säilymistä tuleville sukupolville ja tuetaan samalla yhteisöllisyyttä, painottaa maiseman- ja luonnonhoidon kehitysjohtaja Leena Lahdenvesi-Korhonen Suomen maa- ja kotitalousnaisten keskuksesta.\n— Kilpailu on aikaisempina vuosina ollut todella suosittu ja osallistujien kirjo hyvin monipuolinen. Teot luonnon hyväksi ovat selvästi lähellä suomalaisten sydämiä, maa- ja kotitalousnaisten tiedote kertoo.\nKilpailussa myönnetään maakunnallisia tunnustuksia, jotka kaikki kilpailevat valtakunnallisesta palkinnosta. Viime vuonna Päijät-Hämeen alueen maisemateoksi valittiin Huljalan Tupala.\nVuoden maisemateko 2021\nTagitHuljalan Tupala Maa- ja kotitalousnaiset Maisemateko


Varo monttuja Kesälahdentiellä! – Pelastuslaitos kävi "virittelemässä" varoitusmerkkejä - Itä-Savo\nVaro monttuja Kesälahdentiellä! – Pel...\nJulkaistu 23.10.2020 12:50\nKovaa vauhtia monttuun ajaminen saattaa vähintäänkin rikkoa auton.\nKesälahdentiellä Punkaharjun ja Kesälahden välillä on pahoja kuoppia tiessä päällystevaurioiden takia. Autoilijoita kehotetaan olemaan tarkkoina tiellä ajaessa. Arkistokuva.\nKesälahdentiellä, Pahatsontien ja Vaarantien risteyksien välisellä osuudella, on havaittu tiessä isoja monttuja pinnoitteen rikkoutumisen takia.\nEtelä-Savon pelastuslaitoksen Punkaharjun yksikkö kävi toteamassa tilanteen perjantaina, kun tiellä ajanut henkilö soitti asiasta hätäkeskukseen.\n– Tiessä on useampia erikokoisia monttuja, joista suurin oli noin yhden neliömetrin kokoinen, kertoo pelastuslaitoksen päivystävä palomestari Jarno Laikola.\n– Sen verran suuria ne ovat, että kyllä siihen etenkin kovempaa vauhtia ajaessa voi vähintäänkin autonsa rikkoa.\nLaikolan arvion mukaan kyseessä on tienpinnan normaali kuluminen, jota syksyiset sadekelit ovat vielä nopeuttaneet ja pahentaneet.\nTienkäyttäjän linjalle voi ilmoittaa vaurioista\nPelastuslaitoksella ei ole käytössään montuista varoittavia liikennemerkkejä, mutta Laikolan mukaan pahimpien kuoppien kohdalle "viriteltiin" huomiomerkkejä ja varoitusnauhoja, jotta onnettomuuksilta vältyttäisiin.\n– Teimme päällystevaurioista ilmoituksen Tienkäyttäjän linjalle. Sitä kautta tiedon pitäisi kulkea tien ylläpitäjälle, joka voi käydä laittamassa sinne virallisemmat varoitusmerkit. Toivottavasti päällyste myös joskus paikataan, Laikola sanoo.\nKuka tahansa voi tehdä ilmoituksen vaurioista tai esteistä tiellä Tieliikennekeskusten Tienkäyttäjän linjalle soittamalla numeroon 0200 2100. Numero palvelee vuorokauden ympäri, eli 24/7.